**Το Εθνικό και Καποδιστριακό Πανεπιστήμιο Αθηνών**

**στο Πλευρό της Ελληνικής Επιχειρηματικότητας**

Το πρωτότυπο και ολοκληρωμένο πρόγραμμα **«Η Επιχειρηματικότητα στην Πράξη»** από το **Εργαστήριο Επενδυτικών Εφαρμογών** (ΕΠΕΦΑ), με την υποστήριξη της **Λέσχης Επιχειρηματικότητας** αλλά και την πολύτιμη χορηγία κορυφαίων επιχειρήσεων της Ελληνικής οικονομίας ξεκινά το **τέταρτο κύκλο** του στην **Αθήνα** τον **Νοέμβριο 2017**.

Το Εργαστήριο Επενδυτικών Εφαρμογών (ΕΠΕΦΑ) του Εθνικού και Καποδιστριακού Πανεπιστημίου Αθηνών, αναγνωρίζοντας τον κρίσιμο ρόλο που πρέπει να διαδραματίζει το Ελληνικό Πανεπιστήμιο στην **προώθηση της καινοτομίας και εξωστρέφειας της ελληνικής οικονομίας** και μετά την επιτυχημένη πορεία των τριών πρώτων κύκλων του προγράμματος, συνεχίζει, **προσφέροντας στήριξη και τεχνογνωσία σε ανθρώπους που θέλουν να κάνουν τις ιδέες τους πράξη.**

Το πρόγραμμα απευθύνεται σε απόφοιτους τριτοβάθμιας εκπαίδευσης που επιθυμούν να αποκτήσουν όλα τα εφόδια που χρειάζονται προκειμένου να ξεκινήσουν μια επιχειρηματική δραστηριότητα.

Οι δυνητικοί επιχειρηματίες θα παρακολουθήσουν **115 εκπαιδευτικές ώρες** στοχευμένης θεωρητικής και πρακτικής κατάρτισης από κορυφαίους ακαδημαϊκούς και έμπειρα στελέχη της αγοράς με ένα συμβολικό κόστος εγγραφής 250€. Το καλύτερο επιχειρηματικό πλάνο, αξιολογείται από επιστημονική επιτροπή και βραβεύεται με 3.000€ χρηματικό έπαθλο.

**Βασικές ενότητες** του εξατομικευμένου εκπαιδευτικού προγράμματος για τους εν δυνάμει επιχειρηματίες είναι τα οικονομικά, η χρηματοδότηση, οι επενδύσεις, το μάρκετινγκ, οι πωλήσεις, η επώνυμη πολιτική (branding), η επιχειρηματική στρατηγική, τα νομικά και φοροτεχνικά θέματα της επιχείρησης καθώς και τα υφιστάμενα χρηματοδοτικά προγράμματα νεοφυών επιχειρήσεων όπως και η εκπόνηση του επιχειρηματικού σχεδίου.

Για περισσότερες πληροφορίες οι ενδιαφερόμενοι μπορούν να απευθύνονται στην [ιστοσελίδα του προγράμματος:](http://epefa.econ.uoa.gr/%CF%80%CF%81%CE%BF%CE%B3%CF%81%CE%AC%CE%BC%CE%BC%CE%B1%CF%84%CE%B1/%CE%B5%CE%BA%CF%80%CE%B1%CE%B9%CE%B4%CE%B5%CF%85%CF%84%CE%B9%CE%BA%CE%AC/%CE%B7-%CE%B5%CF%80%CE%B9%CF%87%CE%B5%CE%B9%CF%81%CE%B7%CE%BC%CE%B1%CF%84%CE%B9%CE%BA%CF%8C%CF%84%CE%B7%CF%84%CE%B1-%CF%83%CF%84%CE%B7%CE%BD-%CF%80%CF%81%CE%AC%CE%BE%CE%B7/) http://epefa.econ.uoa.gr, να αποστέλλουν μήνυμα στην ηλεκτρονική διεύθυνση kmakri@econ.uoa.gr, ή να τηλεφωνούν στο 210 368 9460 (-9462).

*Εσείς έχετε την ιδέα,*

*το Πανεπιστήμιο σας προσφέρει απλόχερα τη γνώση να την κάνετε πράξη!*

*Αδράξτε την ευκαιρία!*

**Αιτήσεις**: Έως Δευτέρα, 16 Οκτωβρίου 2017

**Έναρξη προγράμματος (1ο μάθημα)**: Σάββατο, 11 Νοεμβρίου 2017

**Ολοκλήρωση μαθημάτων**: Κυριακή, 11 Μαρτίου 2018

**Λήξη προγράμματος / Παρουσίαση επιχειρηματικών σχεδίων**: Παρασκευή, 8 Ιουνίου 2018